Studio Harcourt

**Studio Harcourt** er et fotografisk studio grunnlagt i 1933 av Cosette Harcourt (født Germaine Hirschfeld) i 11, rue Christophe-Colomb i Paris. I 1934 slo hun seg sammen med brødrene Lacroix, pressefolk, samt Robert Ricci, sønn av Nina Ricci, og etablerte Studio Harcourt. Studioet er særlig kjent for sine sort-hvitt-portretter av filmstjerner og kjendiser. Å bli fotografert hos Harcourt flere ganger i løpet av livet ble tidligere ansett som nærmest obligatorisk i det franske øvre borgerskap.

Studioet holder i dag til i 6, rue de Lota i det 16. arrondissement i Paris.

## Historie
Studio Harcourt oppsto gjennom samarbeidet mellom brødrene Lacroix og fotografen Germaine Hirschfeld (1900–1976), kjent under navnet Cosette Harcourt, som tidligere hadde arbeidet i studioet til brødrene Manuel. I starten produserte virksomheten hovedsakelig pressebilder, på et tidspunkt da prestisjefylte fotostudioer som Nadar måtte stenge på grunn av manglende kunder.

Et vendepunkt kom da Cosette Harcourt begynte å spesialisere seg på glamorøse sort-hvitt-portretter av personer fra fransk film og kulturliv, konsekvent produsert som 24 × 30&nbsp;cm-kopier, umiddelbart gjenkjennelige på sin særegne stil og lyssetting. Den karakteristiske Harcourt-stilen består av nærbilder tatt i motivets beste lys, ofte med en glorie av lys og skygge mot en grå til sort bakgrunn. Motivets holdning er personlig, gjerne med et diskret smil, men fremstår samtidig noe iscenesatt. Harcourt-logoen er dessuten tydelig til stede på hvert enkelt fotografi.

Denne stilen, ble blant annet inspirert av arbeidet til filmfotografen Henri Alekan. Rundt tiden for andre verdenskrig giftet Cosette Harcourt, som var jødisk, seg med en av Lacroix-brødrene. Sammen etablerte de magasinet *Stars*, som fungerte som et utstillingsvindu for studioets fotografier. Under den tyske okkupasjonen av Frankrike besøkte både tyske offiserer og mange medlemmer av Vichy-regimet studioet, slik også amerikanerne gjorde etter Frankrikes frigjøring. Etter krigen gjenvant Studio Harcourt sin posisjon gjennom portretter av filmstjerner og videreførte den tradisjonen som hadde gjort studioet kjent.

I 2000 kjøpte den franske stat, på initiativ fra Jack Lang, arkivene til Studio Harcourt fra perioden 1934–1991. Samlingen omfatter omkring fem millioner negativer av 550&nbsp;000 personer, deriblant rundt 1&nbsp;500 kjendiser.

Per 2024 koster et portrett i amerikansk stil tatt hos Harcourt 995 euro. Et tradisjonelt Harcourt-nærportrett koster 1&nbsp;995 euro, grunnet det omfattende arbeidet med sminke og lyssetting. Som et rimeligere alternativ finnes offisielle -fotobokser som tar et bilde for 10 euro og etterbehandler det for å gi et Harcourt-preg.

## Galleri

GANCE Abel-24x30-.jpg|Abel Gance (1957)
BAYE Nathalie-24x30-1994.jpg|Nathalie Baye (1994)
BOUQUET Carole-24x30-1995.jpg|Carole Bouquet (1995)
FEDERER Roger-24x30-1998.jpg|Roger Federer (1998)
Marion Cotillard Studio Harcourt 1999 (with signature).jpg|Marion Cotillard (1999)
BRUEL Patrick-24x30-2002.jpg|Patrick Bruel (2002)
CANET Guillaume-24x30-2004.jpg|Guillaume Canet (2004)
CASTA Laetitia-24x30-2005.jpg|Laetitia Casta (2005)
DECAUNES Antoine-24x30-NC.jpg|Antoine de Caunes (2005)
DE JORDANIE Rania-24x30-2005.jpg|Dronning Rania av Jordan (2005)
CARRIERE Jean Claude-24x30-2006.jpg|Jean-Claude Carrière (2006)
CLERC Julien-24x30-2008.jpg|Julien Clerc (2008)
BELLUCCI Monica-24x30-2008.jpg|Monica Bellucci (2008)
ARDITI Pierre-24x30-2009.jpg|Pierre Arditi (2009)
CHAZAL Claire-24x30-2009.jpg|Claire Chazal (2009)
DUJARDIN Jean 02-24x30-2009.jpg|Jean Dujardin (2009)


## Referanser

## Eksterne lenker

* Studio Harcourts offisielle nettsted
*  – video om studioet produsert av Deutsche Welle